# Great Books of the Western World

Els Great Books of the Western World són una col·lecció de llibres que formen el cànon del pensament i la literatura occidental. Mortimer Adler, el seu editor, volia que servissin com a base de cursos universitaris on s'ensenyés les aportacions dels antics i es debatessin les seves idees.
La publicació va ser polèmica, per centrar-se excessivament en els clàssics grecs i anglosaxons i ignorar altres aportacions. També se li retreia la sobrerrepresentació d'homes blancs, perpetuant un cànon academicista. La col·lecció, però, va comptar amb el suport de l'Enciclopèdia Britànica i la Universitat de Chicago i en l'actualitat compta amb una fundació pròpia per sufragar les despeses.

## Els llibres

* Volum 1: La gran conversa (introducció i propòsit de l'obra, a càrrec de Robert Maynard Hutchins)
* Volums 2 i 3: El Syntopicon
* Volum 4: Obres d'Homer
* Volum 5: teatre grec, amb obres d'Èsquil, Sòfocles, Eurípides i Aristòfanes
* Volum 6: historiografia, amb obres d'Heròdot i Tucídides
* Volum 7: Els diàlegs de Plató
* Volums 8 i 9: obres d'Aristòtil
* Volum 10: medicina clàssica, amb obres de Gal·lè i Hipòcrates
* Volum 11: els primers matemàtics, amb Euclides, Arquímedes, Apol·loni de Pèrgam i Nicomac de Gerasa
* Volum 12: Lucreci, Epictet i Marc Aureli
* Volum 13: Obres de Virgili
* Volum 14: Obres de Plutarc
* Volum 15: Tàcit
* Volum 16: Ciència clàssica, amb Ptolemeu, Copèrnic i Kepler
* Volum 17: Plotí
* Volum 18: Obres de Sant Agustí
* Volums 19 i 20: Tomàs d'Aquino
* Volum 21: Dante Alighieri
* Volum 22: Obres de Geoffrey Chaucer
* Volum 23: Obres de Maquiavel i Thomas Hobbes
* Volum 24: François Rabelais
* Volum 25: Els assajos de Montaigne
* Volums 26 i 27: Obres de William Shakespeare
* Volum 28: ciència moderna, amb William Gilbert, Gal·lileu i William Harvey
* Volum 29: Cervantes
* Volum 30: Francis Bacon
* Volum 31: el racionalisme, amb Descartes i Spinoza
* Volum 32: Obres de John Milton
* Volum 33: Obres de Blaise Pascal
* Volum 34: Obres d'Isaac Newton i Christian Huygens
* Volum 35: empirisme, amb Locke, Hume i Berkeley
* Volum 36: Jonathan Swift i Laurence Sterne
* Volum 37: Henry Fielding
* Volum 38: selecció d'escrits sobre les lleis
* Volum 39: Obres d'Adam Smith
* Volum 40 i 41: Edward Gibbon
* Volum 42: Kant
* Volum 43: escrits sobre la llibertat i la independència americana
* Volum 44: James Boswell
* Volum 45: ciència contemporània
* Volum 46: Obres de Georg Wilhelm Friedrich Hegel
* Volum 47: Goethe
* Volum 48: Herman Melville
* Volum 49: Obres de Charles Darwin
* Volum 50: el marxisme
* Volums 51 i 52: realisme rus
* Volum 53: William James
* Volum 54: Obres de Freud
Aquests llibres van patir algunes alteracions a la segona edició i van arribar a ser 60 volums (per cobrir el segle XX)

## El Syntopicon

El Syntopicon ocupa dos volums i és un escrit d'Adler sobre les 102 idees clau que segons ell organitzen la col·lecció i que més han influït en la història occidental. Inclou per a cadascuna d'elles un assaig i un recull de referències dels autors del 54 volums, per resseguir el seu curs al llarg de la història. Aporta definicions i lectures complementàries per entendre el concepte i la seva rellevància per a Occident.
El projecte va comptar amb un equip de 100 lectors-redactors i un pressupost altíssim per arribar a la síntesi final. El seu llançament va tenir un gran ressò mediàtic i va inspirar obres posteriors, com la Propaedia del mateix autor.
Al primer volum es recullen les següents idees: àngel, animal, aristocràcia, art, astronomia, bellesa, ésser, causa, atzar, canvi, ciutadà, constitució, valor, costum, definició, democràcia, desig, dialèctica, deure, educació, element, emoció, eternitat, evolució, experiència, família, destí, forma, déu, bé, mal, govern, felicitat, història, honor, hipòtesi, idea, immortalitat, inducció, infinit, judici, justícia, coneixement, treball, llenguatge, llei, llibertat, vida, lògica i amor.
El segon volum conté els següents temes: home, matemàtiques, matèria, mecànica, medicina, memòria humana, imaginació, metafísica, ment, monarquia, natura, necessitat, oligarquia, opinió, oposició, filosofia, física, plaer i dolor, poesia, principi, progrés, profecia, prudència, càstig, qualitat, quantitat, raonament, relació, religió, revolució, retòrica, identitat, ciència, sentit, símbol, pecat, esclavitud, ànima, espai, estat, temprança, teologia, temps, veritat, tirania, universal i particular, virtut, guerra i pau, riquesa, voluntat, saviesa i món.

## Referències

* ↑ Mortimer J. Adler (1990). "Bibliography of Additional Readings". The Syntopicon: II. Great Books of the Western World, vol. 1–2 (2nd ed.). Encyclopædia Britannica, Inc. pp. 909–996. ISBN 085229476X